Каска NOLAN N86 FLOW N-COM
Каска NOLAN N86 FLOW N-COM Код продукт: Kas8HWW4902
N84 FLOW N-COM Renosterkalf op Valentynsdag gebore | Netwerk24
Deur Jackie Kruger 14 Februarie 2020 14:16
Die nuwe renosterkalf en sy ma in die Aquila- private wildreservaat.
Die eerste foto’s van ’n renosterkalfie wat op Valentynsdag in die Aquila- private wildreservaat naby Touwsrivier gebore is, is Vrydag die wêreld in gestuur.
Die wildreservaat sê die kalfie en ma is Vrydagoggend deur sy teenstropingseenheid opgemerk. Die foto’s wys die ma en haar spruit wat alte lekker in die veld loop.
Volgens Aquila was hy die eerste wildreservaat om ’n renoster in 250 jaar na die Wes-Kaap terug te bring.
Die eerste renosterkalf is in Februarie 2005 in die wildreservaat gebore.
’n Nuwe renosterkalf skuil by sy ma in die Aquila- private wildreservaat. Foto: Aquila- private wildreservaat
Nou 15 jaar later is Aquila se bewaringspanne verheug om die geboorte van nog ’n renosterkalf daar te kan bevestig, sê die wildreservaat in ’n verklaring.
Die wildreservaat meen besoekers kan heel moontlik ’n goeie blik op die nuweling kry.
Drie van Aquila se renosters is in 2001 tydens ’n stroopvoorval aangeval. Een is gered en een was reeds dood toe hulle ontdek is. Die ander renoster het vyf dae oorleef, maar het toe weens sy beserings gevrek.
Dit het die wildreservaat sonder enige bulle gelaat om sy teelprogram voort te sit.
In Mei 2014 het Aquila ’n nuwe renosterbul van Limpopo vir sy teelprogram bekom. Teen die einde van 2015 en die begin van 2016 is vier renosterkalfies by die wildreservaat gebore.
Volgens Aquila is die Valentynsdag-geboorte ’n trotse oomblik vir sy bewaringspanne.
Die renoster se geslag is nog nie bekend gemaak nie.
’n Renoster en haar nuwe spruit in die Aquila- private wildreservaat. Foto: Aquila- private wildreservaat
Meer oor: Aquila- Private Wildreservaat | Renosterkalf | Touwsrivier